text: Mand får endelig dom i trafikdrab
  11 september 2014 kl. 06.45
  Den narkopåvirkede bilist, der dræbte en cyklist ved hensynsløs kørsel i august 2013, forventes af få sin endelig dom torsdag.
  Tre års fængsel. Sådan lød dommen i februar, da bilisten blev dømt i byretten. Den dom ankede han til landsretten. Sagen begynder klokken 9 i Vestre Landsret i Kolding, og det forventes at der afsiges dom i løbet af torsdagen.
  Ifølge anklageskriftet var manden påvirket af amfetamin og hash og kørte 124 km/t på Egtvedvej ved Kolding. Den narkopåvirkede bilist er midt i 20?erne og har adskillige domme bag sig. Blandt andet end dom for narkokørsel.
  Da manden blev dømt ved byretten i februar, blev han desuden frakendt kørekortet i 10 år.
  